Projekter - Econet A/S\nEksempler på Econets projekter\nHvert år udfører Econet mange forskelligartede projekter. Herunder ses et udpluk af de projekter, vi har udført siden 2007.\nUddannelsesforløb for genbrugsvejledere\nAVV ønsker bedre sortering på genbrugspladserne, og at ruste deres genbrugsvejledere til at opsøge og vejlede endnu flere kunder. Econet har udviklet et uddannelsesforløb med udgangspunkt i AVVs målsætning og medarbejdergruppens forudsætninger. Uddannelsesforløbene har bl.a. fokus på kundevejledning, faglig stolthed og fraktionskendskab. Uddannelsesforløbet er designet til både at motivere og udfordre genbrugsvejlederne. Uddannelsesforløbet er som en selvfølge afvekslende og i øjenhøjde. Econet faciliterer løbende uddannelsesforløb hos flere kommuner og affaldsselskaber – altid tilpasset organisationen. Efter forløbene har kørt noget tid, kan effekten som oftest måles i både affaldsmængder (sortering) og -kvalitet samt i genbrugsvejledernes tilfredshed og trivsel.\nOpdatere metode til at udarbejde emballagestatistik\nMiljøstyrelsen har i 2020 ønsket at opdatere de metoder, der anvendes når de årlige emballagestatistikker skal gennemføres.\nEmballagestatistikkens formål er at kortlægge dels de markedsførte mængder af emballage i Danmark, og dels hvor meget emballageaffald, der indsamles til genanvendelse.\nEconet har vurderet, justeret og opdateret de metoder, som Miljøstyrelsen fremadrettet kan anvende til emballagestatistikken.\nUndersøgelse om ændringer i affaldsadfærd under corona-nedlukning\nEconet er nysgerrige på, hvordan danskerne (måske) har ændret affaldsvaner under corona-nedlukning (marts-maj), og gennemførte en spørgeskemaundersøgelse for at lære mere.\nResultaterne viser bl.a., at mange borgere selv oplever, at de har haft mere restaffald, engangsplastik og glasaffald, og langt de fleste mener, at de har haft mere eller langt mere papaffald. Borgere mener, at de har mindre eller meget mindre madspild. Flere borgere vurderer i øvrigt, at de er mere opmærksomme på hygiejne ifm. affald – specielt hygiejne omkring de udendørs affaldsbeholdere. Dette gælder særligt i etageejendomme. En fjerdedel af de adspurgte borgere beretter desuden, at har tænkt mere over, hvordan deres affaldssortering kan gavne klimaet.\nVi er stadige nysgerrige på at vide endnu mere om borgeres affaldsadfærd – så I er velkomne til at kontakte os, hvis vi skal dykke dybere ned i emnet sammen.\nScenarier for husstandsnær indsamling af 10 affaldstyper\nHusstandsnær indsamling af ti forskellige typer affald bliver fra juli 2021 et krav i hele landet – men hvordan skal opgaven løses hos jer, og hvad kommer det til at koste? Lokale forhold og planlægning, er afgørende for svaret.\nI scenarierne for Reno Djurs har vi beregnet konsekvenserne for økonomi og genanvendelse ved forskellige scenarier for husstandsnær indsamling af ti affaldstyper i Syd- og Norddjurs Kommune.\nResultatet er tre forskellige scenarier for, hvordan Reno Djurs kan investere i og drive husstandsnær affaldshåndtering i overensstemmelse med den nye politiske aftale om husstandsnær indsamling såvel som gældende EU og dansk lovgivning. Med de tre scenarier er Reno Djurs bedre klædt på til at vurdere og beslutte, hvordan deres affaldshåndtering kan leve op til de ny krav.\nForsøg om madspild i Københavns Kommune\nKøbenhavns Kommune ønskede at teste tre vaner, som har til formål at mindske madspild fra københavnske husholdninger. Econet målte effekten ved at analysere hver enkelt af husstandenes affald på ugebasis og inddrage husstandenes erfaringer gennem spørgeskema, fokusgrupper og interviews. Det viser sig, at visse vaneændringerne kan reducere madspild med ca. 20 % og endnu mere for husholdninger uden børn.\nErhvervsaffald i København\nKøbenhavns Kommune ville vide, hvad affald fra erhverv i kommunen består af. I projektet kortlagde Econet mængder og sammensætning af affald fra forskellige brancher. Projektet viser, at der stadig er et stort potentiale for at udsortere genanvendelige ressourcer og bioaffald af det blandede affald (brændbart affald) fra erhverv.\nDagrenovation i Viborg\nRevas og Viborg Kommune ville undersøge effektiviteten af deres kildeindsamlingsordninger og samtidig afdække oplevelser og erfaringer fra borgere om deres sorteringsvaner. Econet foretog affaldsanalyser af individuelle haveboligers dagrenovation og kildesorterede affald. Undersøgelsen viser en stor sorteringseffektivitet for de individuelle fraktioner, men udpegede også specifikke potentialer for yderligere sortering. Eftersom analyserne er foretaget på husstandsniveau fik Revas og Viborg Kommune et bredt såvel som detaljeret indsigt i affaldets sammensætning. Affaldsanalysens resultater suppleres med indsigter fra dørinterviews med borgere og fokusgruppeinterviews, der tilsammen gav Revas og Viborg Kommune unikke indsigter i nogle borgeres oplevelser af affaldsordningerne. Resultaterne skildrer bl.a. specifikke udfordringer ved sortering, sorteringens effekter i hverdagen og giver input til kommunikation.\nUddannelsesforløb for nye genbrugsvejledere\nEconet har udviklet og faciliteret uddannelsesforløb flere steder i landet. Uddannelsesforløbet for ARC i 2019 var som noget nyt målrettet en nyopstartet medarbejdergruppe. ARC åbnede i 2019 det nye Genbrugscenter Sydhavnen. ARC havde rekrutteret nye genbrugsvejledere til genbrugscentret, som skulle have ekstra stort fokus på at vejlede kunder. ARC ønskede at ruste de nye genbrugsvejledere til opgaven, inden åbning. Econet tilrettelagde og faciliterede et intensivt uddannelsesforløb, hvor de nye genbrugsvejledere blev udfordret, motiveret og forberedt til den nye hverdag og opgaver, de stod over for. I uddannelsesforløbet fik den nye gruppe afstemt forventninger og fundet et godt udgangspunkt for at samarbejde om opstart, kundevejledning og øvrige arbejdsopgaver\nØget genanvendelse og genbrug gennem storskraldsordningen\nKøbenhavns Kommune har en ambitiøs målsætning om 70 % genanvendelse af affald fra husholdninger samt en tredobling af genbrug. Affald indsamlet til genanvendelse og genbrug gennem storskraldsordningen skal være med til at nå denne målsætning.\nEconets foretog en affaldsanalyse af storskrald fra etageboliger og villa/rækkehuse, som konkret afdækker potentialet for øget genbrug og genanvendelse – med fokus på enkelte fraktioner såvel som specifikke affaldsemner, der er egnet til genbrug.\nKortlægning af dagrenovation og kildesorteret organisk affald\nMiljøstyrelsen har med års mellemrum ønsket at kortlægge sammensætningen af dagrenovation i Danmark. Senest har Econet i 2017/2018 udført en national kortlægning af sammensætningen af dagrenovation og kildesorteret organisk affald fra husholdninger. Projektet viser bl.a. at der stadig ligger store mængder bioaffald i borgernes restaffald. Som en del af projektet udarbejdede Econet et landsgennemsnit, som kommuner kan bruge til at vurdere sammensætningen af husholdningernes affald i egen kommune.Københavns Kommune ville vide, hvad affald fra erhverv i kommunen består af. I projektet kortlagde Econet mængder og sammensætning af affald fra forskellige brancher. Projektet viser, at der stadig er et stort potentiale for at udsortere genanvendelige ressourcer og bioaffald af det blandede affald (brændbart affald) fra erhverv.\nFraktionskort til genbrugspladser\nPladspersonalet på Reno Djurs’ genbrugspladser efterspurgte større viden, om de fraktioner de indsamlede på pladserne – særligt om fraktionernes videre vej til genanvendelse. Den viden skulle de bruge til at vejlede og motivere kunder på pladserne. De ønskede ikke blot generel viden om genanvendelse, men specifik viden afsætning og genanvendelse af fraktioner direkte fra egne genbrugspladser. Econet udarbejdede for hver af de 31 fraktioner et ‘fraktionskort’, dvs. et faktaark med kort og nyttig information som kunne bruges direkte i vejledning af kunder. Fraktionskortene blev til efter interview med pladspersonalet om deres behov og efterfølgende afdækning og interview med aftagere af fraktionerne fra Reno Djurs og interview med de relevante modtage- og behandlingsanlæg i ind- og udland. Projektet blev afsluttet med en workshop, hvor pladspersonalet skulle omsætte viden fra fraktionskortene til vejledning med egne ord. Fraktionskortene styrkede pladspersonalets faglige stolthed og gav dem større og mere ensartet viden, som de kunne bruge i vejledning af kunder.\nPapir- og pappotentiale\nMiljøstyrelsen ønskede en opdateret kortlægning af papir- og pappotentialet fra private husstande på landsplan og kommuneniveau (dataår 2016). Econet har kortlagt potentialet ved hjælp af en lang række kilder. Der er tænkt nyt og foretaget omfattende beregninger for at kunne omfatte det reelle potentiale. Econet har indhente data fra mange aktører og har i projektet desuden gennemført en række interview og manuelle vejning af et stort antal udgivelser. Projektets resultater bygger på et stort datasæt som bliver formidlet i overskuelige tabeller og forklaringer. Projektets viser, at der er forholdsvis store kommunale forskelle i papirpotentiale. I projektet vises udviklingen af både papir- og pappotentiale i sammenligning med tidligere kortlægninger.\nPilotprojekt om indsamling af madaffald\nSønderborg Kommune stod over for at skulle indføre en indsamling af madaffald fra husholdninger. Sønderborg Kommune og Sønderborg Forsyning ønskede inden da at afprøve to forskellige ordninger for indsamling af organisk affald, for at finde den ordning, der passede dem bedst. Econet evluerede forsøget ved at undersøge affaldet (affaldsanalyser før og efter) og ved at spørge de borgere, som indgik i forsøget (spørgeskemaundersøgelse). Projektet viser fordele og ulemper ved at anvende hver af de to indsamlingsløsninger for det organiske affald – det gælder såvel mængden og kvalitet af det indsamlede affald og Sønderborgs borgeres erfaringer og oplevelser med ordningen. Sønderborg Kommune og Sønderborg Forsyning brugte projektets resultater til at vælge den for dem rette indsamlingsordning for organisk affald.\nMere effektiv indsamling af metal og plast\nRanders Kommune ønskede at indsamle mere plast og metal fra husholdninger. Econet gennemførte (med støtte fra Miljøstyrelsens tidligere Kommunepulje) et projekt, hvor der blev afprøvet simple tiltag, der skulle få borgerne til at sortere mere. Econet evaluerede tiltagene ved hjælp af affaldsanalyser, registreringer af indhold i beholderen til MGP, spørgeskemaundersøgelser, husstandsinterview og fokusgruppeinterview. Projektet omfattede to områder med hhv. etageboliger og haveboliger. Det blev iværksat konkrete tiltag på baggrund af borgernes ønsker og frustrationer. Tiltagene gav en målbar effekt på borgernes sortering af MGP. I projektet konkluderes, at tiltagene virkede fordi: 1) de blev tilpasset lokale forhold, 2) de praktiske udfordringer blev løst, 3) personlig tilbagemelding motiverede og 4) borgernes tvivl blev afklaret.\nErhvervsaffald i dagrenovation\nMiljøstyrelsen ønskede en fordelingsnøgle for, hvor stor en andel af det kommunalt indsamlede affald, der stammer fra hhv. husholdninger og virksomheder – både på kommuneplan og på landsplan. Econet har indsamlet data fra samtlige af landets kommuner ved hjælp af både interview og indtastningsark. Econet gennemførte forud for den omfattende dataindsamling en grundig forundersøgelse for at kunne imødekomme kommunerne bedst muligt. I projektet blev det klart, at den data som kommunerne har til rådighed ikke kan omsættes til i en egentlig fordelingsnøgle på tværs af kommunerne baseret på fx arketyper. I projektet præsenteres bl.a. forslag til en fremtidig beregning af korrektionsfaktor for kommunerne.\nAffald i farver – forsøg med optisk posesortering\nHalsnæs Forsyning og Halsnæs Kommune ville med støtte fra Miljøstyrelsens tidligere Kommunepulje afprøve udsortering af affald fra husholdninger i farvede poser. Econet har været konsulent på projektet og har gennemført kvalitative og kvantitative evalueringer af forsøget. Forsøget løb over et halvt år og omfattede tre boligområder. Econet kortlagde ved hjælp af affaldsanalyser løbende kvalitet og sammensætning af det husholdningsaffald, som borgerne sorterede i de farvede poser – og har løbende registreret affaldsmængder ved indsamling. Desuden har Econet gennem hele forsøget været i dialog med borgerne vha. interview, fokusgrupper, doorstepping og spørgeskemaer for at forstå deres oplevelser af at bruge de farvede poser til sortering. Projektet viser bl.a. at indsamlet mængde og kvalitet ved optisk sortering er på højde med andre indsamlingsordninger og at borgerne generelt var tilfredse med posesortering – særligt borgerne i haveboliger.\nBedre affaldshåndtering på Roskilde Festival\nRoskilde Festival (og Roskilde kommune) ønskede en bedre affaldshåndtering på festivalen og en affaldskulturændring hos festivalgæsterne. Econet har gennem en række delprojekter før, under og efter festivalen evalueret affaldsindsatsen på Roskilde Festival 2016 og har på den baggrund kunne give en række specifikke og fremadrettede anbefalinger. Projektet hovedopgave bestod i at vurdere arbejdsgange og effektivitet i affaldsindsamling på campingområdet. Econet observerede arbejdsgange og indtog en aktiv rolle med at lede og fordele arbejde – og afprøve nye måder at strukturere indsamlingen på. Indsamlingen blev dagligt evalueret sammen med de frivillige medarbejdere, som motiverer de øvrige frivillige. Derudover omfattede projektet bl.a. at registrere indsamlede mængder, vurdere affald fra madboder og kortlægge mængden af genanvendeligt og genbrugeligt affald fra campingfelter efter festivalens afslutning.\nDoorstepping i Hillerød\nEconet har sammen med Hillerød Forsyning testet effekten af doorstepping som kommunikationsform. Affaldsanalyser viste, at der er potentiale for at reducerer mængden af genanvendelige materialer i restaffaldet ved at fortælle om vigtigheden af at sortere de genanvendelige materialer fra og motivere borgere til at benytte sig af en udvidet bringeordning.\nUforløste potentialer på genbrugsstationer\nEconet har gennem flere analyser af småt brændbart på genbrugspladser påvist, at der her findes et potentiale for udsortering af fokusmaterialer mv. Med afsæt i antropologiske metoder afprøves og evalueres forskellige kvalitative virkemidler, der skal få borgerne til at udsortere en større del af disse materialer til genanvendelse.\nForsøg med bringeordninger\nI tyndt befolkede områder kan det være upraktisk og dyrt at etablere henteordning for kildesorterede affaldsfraktioner. Econet har bl.a. vurderet, hvor langt man kan komme med bringeordninger i forhold til henteordninger.\nHenteordninger i Silkeborg\nEconet har været konsulenter for et forsøg, som skal danne rammen for Silkeborgs fremtidige indsamling af madaffald og fokusmaterialer.\nSystemets samlede funktionalitet er afprøvet og vurderet ift. tømning af beholdere, valg af poser, renhed, service, økonomi og afsætning af fokusmaterialer.\nFormålet med undersøgelsen er at bestemme mængde og sammensætning af plast, som ARC modtager på sine genbrugspladser – enten som ’sorteret plast’ eller i ’småt brændbart affald’.\nErhvervssymbioser i Aarhus\nFormålet med kortlægningen er en kvantificering af affaldsstrømme mellem virksomheder i Aarhus Kommune. Kortlægningen skal anvendes som grundlag for identifikation af erhvervssymbioser og tjener derfor til udpegning af mulige brancher og virksomheder, der teoretisk set kan indgå i en erhvervssymbiose.\nUdarbejdelse af en opgørelse af mængden af emballage i Danmark. Fordeling på emballagetyper.\nStatistikken anvendes som grundlag for Miljøstyrelsens indberetning til EU samt til beregning af genanvendelsesprocenten. Projektet er gennemført for Miljøstyrelsen, 2014.\nEconet har udført en analyse af sammensætningen af det restaffald, som bliver genereret på Husum Skole. Resultaterne fra affaldsanalysen skal anvendes som grundlag til; at kvalificere udviklingen af skolens indsamlings- og sorteringssystem, at give inspiration til affaldsforebyggelse på skolen, at skaffe affaldsdata, som kan bruges i undervisningen på de Københavnske skoler. Opgaven blev udført for Københavns Kommune, Børne- og Ungdomsforvaltningen.\nVurdering af direkte genbrug\nPå baggrund af undersøgelsen vil det nuværende koncept for Direkte Genbrug på Reno Djurs genbrugspladser blive kortlagt og evalueret.\nRapporten opstiller 4 scenarier for Direkte Genbrug hos Reno Djurs. Scenarierne bygger på kvantitative og kvalitative undersøgelser, samt erfaringer fra andre Direkte Genbrugs ordninger.\nBiomasse i have-/parkaffald\nFormålet med undersøgelsen er at bestemme sammensætningen af en batch biomasse fra have-/parkaffald fra HCS.\nVurdering af affald- og indsatsmuligheder på Roskilde Festivalen\nFormålet er at pege på områder, hvor kommunen kan stille realistiske krav til øget indsamling og sortering af affaldet herunder vurdere muligheden for at etablere indsamlingssystemer som både tilgodeser festivalgæsternes forventninger til affaldsindsamling på campingområdet og Roskilde festivalens muligheder for at etablere affaldsordninger. Opgaven blev fuldført for Roskilde Kommune.\nPlastaffald fra etageboliger\nFormålet med sorteringsanalysen er – ud fra en stikprøve – at få en indikation på det relative indhold af emballager og produkter af hård sortfarvet plast. Indsamlet fra etageboliger i Københavns Kommune. Udført for Teknik og Miljø, Københavns Kommune.\nErhvervsaffald fra sorteringsanlæg\nUndersøgelsens formål var at beskrive sammensætningen af det omtalte affald fra sorteringsanlæggene med særligt fokus på fraktionerne rent træ og plast.\nSammensætningen blev bestemt ud fra en manuel sortering. Undersøgelsen blev foretaget for I/S Amagerforbrændingen\nVurdering af genanvendelses målsætninger i affaldsdirektivet\nProjektet fremlægger beregningsmetoder for dokumentation af forsyningsmængder af papir, plast, glas og metal i husholdningsaffald. Der fremskrives til 2015 og 2020.\nProjektet opdaterer resultater fra en tidligere undersøgelse gennemført i 2009.\nProjektet er udarbejdet for Miljøstyrelsen, Jord og Affald.\nKortlægning af madspild for Miljøstyrelsen\nEconet udfører for Miljøstyrelsen et projekt om kortlægning af madspild. Kortlægningen af madspild udgør to ud af i alt tre initiativer, som Miljøstyrelsen har sat i gang i forbindelse med deres ”Charter om mindre madspild”.\nCharteret er udviklet og underskrevet af Miljøministeriet sammen med en række virksomheder og organisationer. Formålet er at sikre mindre madspild i hele kæden fra dyrkning og produktion, transport, håndtering hos forhandlere, restauranter og storkøkkener samt ude hos forbrugerne.\nEconets kortlægning indgår som en vigtig del af charteret, da en forudsætning for at mindske madspild er, at der eksisterer viden om madspildets omfang og karakter.\nWorkshop om genanvendelse af plast- og tekstilaffald\nPlanlægning, gennemførelse og rapportering fra workshop om genanvendelse af plast og tekstil afholdt i Oslo den 12. september 2012 for Nordisk Ministerråd og Mepex A/S. Workshoppen knytter sig til projektet ”Ressource effektiv genanvendelse af plastik og tekstil”.\nFormålet med projektet er forebyggelse af plastaffald og forbedret indsamling og sortering af plastaffald i København, Malmø, Hamborg, Liepajas (Latvia) og Tampere (Finland).\nI projektet indgår aktiviteter som kortlægning af mængder, vurdering af muligheder for affaldsforebyggelse via grønne indkøb, afdækning af markedsforhold for genanvendte polymere og vurdering af nye muligheder for genanvendelse af forskellige plasttyper. Projektet er gennemført for Københavns kommune. 2012-2013.\nDagrenovation på Frederiksberg – målsætning for genanvendelse\nUndersøgelsen havde to formål For det første at bestemme sammensætningen af dagrenovation og dagrenovationslignende affald fra erhverv.\nFor det andet beregnes indsamlingseffektivitet for papir, pap-, glas-, metal- og plastemballage på.\nEffektiviteten beregnes dels på grundlag af den specifikke emballagemængde, der forfalder i Frederiksberg, og dels som en andel af den samlede mængde emballage, der indsamles gennem henholdsvis emballageordninger dagrenovationsordninger.\nUndersøgelse af det faste reject efter enzymatisk behandling af dagrenovationsaffald.\nSærligt fokus på at karakterisere indholdet af plast og metal samt faslægge mængden af bioslury, der ikke er vasket af det faste reject. Amagerforbrænding.\nØget forebyggelse af madspild i storkøkkener\nKortlægning af omfanget, sammensætningen og håndteringen af madspild i forskellige brancher (restauranter, hoteller, kantiner og catering).\nOversigt over anvendelse af forskellige reguleringsinstrumenter indenfor EU og i de nordiske lande. Udformning af et idékatalog til forebyggelse af madspild i de involverede brancher. Udarbejdet for Nordisk Ministerråd af Econet og norske Mepex.\nNordisk kampagne vedrørende forebyggelse af madspild\nEtablering af et beslutningsgrundlag med henblik på at vurdere mulighederne for iværksættelse af en fælles nordisk informationskampagne, der skal forebygge omfanget af madspild fra husholdninger. Projektet er udført for Nordisk Ministerråd af Econet og norske Mepex.\nAffaldsmængde og sammensætning fra affaldskurve\nKøbenhavns Kommune har ønsket at vide, hvilket potentiale, der er for eventuelt at indsamle genanvendelige materialer ved affaldskurve opstillet i det offentlige rum. Econet har gennemført undersøgelsen af affald opsamlet fra 400 affaldskurve.\nKortlægning af madspild, elektronikaffald og batterier\nUndersøgelse af dagrenovationens sammensætning med særligt fokus på madspild, batterier og elektronikaffald. Undersøgelsen omfatter 800 husstande i enfamiliehuse. Alle husstande er interviewet om deres håndtering af madspild, batterier og småt elektronik. Under interviewet er de spurgt om tilladelse til at sortere husstandens dagrenovation. Der indgår kun affald fra husstande, der har givet accept. Undersøgelsen er gennemført for Miljøstyrelsen. Rapporten kan ses på: http://www2.mst.dk/Udgiv/publikationer/ 2012/05/978-87-92779-94-6.pdf\nAnalyse af dagrenovation i Hvidovre Kommune\nUndersøgelse af restaffaldets sammensætning før hhv. efter indførslen af en 4-delt ordning for kildeindsamling af genanvendelige materialer. Undersøgelsen omfatter 200 husstande i enfamiliehuse før/efter.\nPapir- og pappotentialet i kommunerne – 2010\nEn opgørelse af papir- og pappotentialet i danske kommuner. Resultatet kan anvendes til at vurdere indsamlingseffektiviteten i de kommunale ordninger. Opgørelsen er udført for Miljøstyrelsen. Rapporten kan læses her: www.mst.dk/88195\nBrugerundersøgelse på Amagerforbrændings genbrugspladser\nUndersøgelsen gennemføres ved interviews af genbrugspladsernes brugere med henblik på at fastlægge en fordeling af omkostninger på husholdninger og virksomheder.\nUndersøgelsen skal give oplysninger om hvilke fraktioner de to brugergrupper afleverer på genbrugspladsen og i hvilket omfang.\nSmåt brændbart på genbrugspladser i Randers\nUndersøgelse af sammensætningen af fraktionen småt brændbart på genbrugspladser før hhv. efter et skærpet krav om brug af klare plastsække. Randers Kommune.\nIdekatalog for husholdningsaffald – sortering i to eller flere fraktioner\nProjektet har beregnet de behandlingsmæssige og økonomiske konsekvenser ved at indføre sortering af husholdningsaffald i 2 eller flere fraktioner. Et referencescenario og 7 alternative scenarier er konsekvensvurderet. Udført for Miljøstyrelsen.\nStorskrald i Københavns Kommune\nKøbenhavns Kommune har i perioden 2009-2010 gennemført et forsøg med sortering af storskrald og indsamling af småt plast, metal og el-skrot. Econet har under forsøget målt, sorteret og registreret mængde og kvalitet af de indsamlede fraktioner.\nFormålet med projektet er at udarbejde en statistik for håndtering, kvalitet og anvendelse af spildevandsslam for 2008 og 2009. Statistikken skal bl.a. anvendes til at opfylde rapporteringsforpligtigelse for spildevandsslam til EU-kommissionen og vil indgå i Miljøstyrelsens generelle affaldsdatabase/affaldsstatistik.\nKonsekvensvurderinger – Høje Tåstrup Miljøpark\nKonsekvensvurdering af indsamlingssystemer. Vurdering og kvalitetssikring af affaldsgrundlaget for nyttiggørelse af forskellige affaldstyper. Særligt fokus på genanvendelige materialer og organisk affald fra alle affaldstyper. Grundlag for etablering af et miljøcenter. 2010\nKortlægning af organiske affaldsfraktioner\nFormålet med opgaven er en kortlægning af mængden af organisk affald / restprodukter og potentialet af de relevante affaldstyper / restprodukter – herunder en opgørelse af hvor meget heraf der i dag forbrændes, og som kunne være genanvendt.\nVurdering af genanvendelsesmålsætninger\nProjektet fremlægger beregningsmetoder for dokumentation af forsyningsmængder af papir, plast, glas og metal i husholdningsaffald i relation til nye genanvendelsesmålsætninger i Affaldsdirektivet. Der fremskrives til 2012 og 2020. Udført for Miljøstyrelsen.\nEU Parlamentets krav til genanvendelse af affald\nVurdering af konsekvenser ved gennemførelse af EU Parlamentet forslag til krav om genanvendelse af husholdningsaffald, bygge- og nedrivningsaffald, industriaffald samt affaldsforebyggelse. Udført for EU Parlamentet af Copenhagen Economics i samarbejde med Econet.\nFremskrivning af mængden af elektrisk og elektronisk affald (WEEE)\nUdvikling og test af en metode til at måle og fremskrive mængden af elektrisk og elektronisk affald på. En accepteret metode vil gøre det lettere at planlægge og implementere/justere indsamlingen af udtjente EEE produkter. Der er udviklet et beregningsværktøj. Nordisk Ministerråd.\nVægt- og volumenbaseret indsamlingssystem til dagrenovation\nAnalyse og sammenligning af dagrenovation fra et volumen- hhv. et vægtbaseret indsamlingssystem. Kvalitet og effektivitet af systemerne er vurderet i relation til borgernes adfærd. Resultatet er brugt til at optimere ordningerne – specielt i forhold til harmonisering af ordninger. Udført for affaldsselskabet nomi i/s.\nMålrettet information til brancher om genanvendelse af plastemballage.\nDer er udarbejdet et idékatalog med breve, faktaoplysninger, gode historier og en ”Trin for trin” vejledning i hvordan virksomheden kommer i gang med at sortere plastemballage til genanvendelse. Der er etableret en hjemmeside, se www.returmedplasten.dk.\nRådmandsgade 45A, 2. sal\nTelefon: +45 45 88 20 96\nDenne side er designet af Torp IT


Bordeaux med Blindsmagerne | VinKenderen\nBordeaux er et område der står mig meget nær, måske mere på baggrund af historien, end mit nuværende indtag. Det er ikke så ofte at jeg drikker vine fra Bordeaux i dag, og det kan der være flere årsager til. Samlet set, så kan jeg rigtig godt lide vinene fra Bordeaux, men priserne har gjort det sværere at prioritere. Der er så meget andet andet spændende vin derude, som rør mig for en lavere pris. Men jeg elsker Bordeaux og hver gang jeg smager det, så tænker jeg at jeg ikke drikker nok af det. Det gør sig desværre gældende for en del områder efter hånden. Er det positivt, eller negativt? Jeg ved det ikke rigtigt, men måske mest et resultat af min nysgerrighed der gør at jeg vil smage alt muligt som jeg ikke kender. Det kan jeg godt leve med. Nysgerrighed i vinens univers er positivt.\nPhilip Nordstrand, Henrik Lehm og Frederik Kreutzer\nDenne dag var jeg dog indkaldt til at tale om Bordeaux hos Blindsmagerne, en af Danmarks bedste podcasts om vin, synes jeg. De har nogle dejlige programmer og den gode stemning fornemmes når man sidder bag højtaleren og lytter med.\nBlindsmagerne har i slutningen af 2020 kørt en serie med de store B’er i vinens univers: Brunello med René Langdahl, Barolo Med Thomas Ilkjær, Bourgogne med Frederik Ørbeck og nu Bordeaux med mig. Du kan høre programmet her eller på den tjeneste du plejer at streame podcast med. Snakken om Bordeaux vil jeg overlade til programmet, men her komme med et par kommentarer til de flasker jeg havde med. Alle ed røde vine var sponsoreret af min arbejdsgiver RareWine og kom fra deres lager. Sauternes var fra min egen samling.\n2017 Valandraud, Blanc, Bordeaux\nEn vin som jeg har nydt ved flere lejligheder og som helt ukompliceret minder mig om hvorfor jeg elsker hvid Bordeaux. Ren og alligevel med en god kompleksitet. Det sjove er at vinen er lavet på Chateau Valandraud, som ligger i Saint-Emilion, ikke et område der er nævneværdigt kendt for deres hvidvin.\n2016 Chateau Bellevue, Saint-Emilion Grand Cru\nEt herligt slot der er ejet af de samme som ejer Chateau Angelus. Vi havde i sommeren 2018 glæden af at besøge både Angelus og deres søsterslot Daugay.\nVed smagningen på Angelus efterfølgende skænkede Jean Bernard de Bouard også Chateau Bellevue for os, det var første gang jeg smagte den. Til denne podcast var det et herligt gensyn.\nMig med familien, foran Angelus i 2018\n1976 Chateau grand Puy Lacoste, Grand Cru Classé, Pauillac\nÉn af de flasker der beviser den gamle tese: Der er ikke store årgange, kun store flasker, især når det kommer til gamle flasker. Denne her var tæt og sort, med en fremragende strukturog masser af dybde. På ingen måde tegn på en svagere årgang, som vi godt kan kalde 1976 i Bordeaux. Den her havde masser af frugt, samt den kompleksitet man forventer af en stor moden vin. Hatten af for drengene for at gætte den som midt 1970erne! En vin der for mig igen huskede mig på hvad jeg godt kan lide ved moden Bordeaux.\n2017 Chateau Haut-Batailley, Grand Cru Classé, Pauillac\nSaftig frisk og nem at drikke, egentlig ganske overraskende. Denne viste sig, også på dag 2, som den mest tilgængelige af de tre røde. En moderne stil, hjulpet godt på vej af en nem drikkelig årgang. Helt sikkert et lækkert glas, men uden den kompleksitet jeg havde forventet af en vin på dette niveau.\n1997 Chateau Coutet, Premier Grand Cru Classé, Sauternes-Barsac\nEn flaske jeg har haft siden min tid hos Philipson Wine, hvor vi havde fuldt sortiment i Sauternes i 97 årgangen. Den var herlig at smage og havde udviklet sig flot gennem årene. Der ligger stadig et par halve flasker, fra andre slotte. De bliver sjove at prøve i årene der kommer.\nTak til Blindsmagerne for invitationen, det var som altid hyggeligt.\nThe post Bordeaux med Blindsmagerne appeared first on %%http://www.vinkreutzer.dk/%%.\nThis entry was posted in Vin nyheder and tagged Ikke kategoriseret on January 12, 2021 by .\n← Fra Sauternes til Barolo, Liger-Belair og 1911 Vintage Port 2018, Croft, Fonseca & Taylor’s →


DHF Håndbold til Holstebro Cup | SaebyAvis.dk - lokale nyheder fra Sæby\nDHF Håndbold til Holstebro Cup\n10. april 2012 - kl. 0:58 - af Henrik Christensen\n50 spillere og 10 ledere fra DHF Håndbold (Dybvad-Håndbold-Flauenskjold) har i påsken deltaget i Holstebro Påskecup. Det blev til mange spændende og tætte kampe. Alle hold var garanteret minimum 5 kampe, som blev spillet i forskellige haller i og omkring Holstebro. Der var samtidig en del forældre, som også tilbragte påsken i Holstebro, så der var rigtig god opbakning til holdet – sommetider var der ren landsholdsstemning, når de var heldige at flere hold spillede i samme hal. Især pigerne var rigtig gode til at bakke op, når drengene spillede – og havde endda lavet slagsang for DHF.\nDet er bl.a. de seneste års hårde arbejde som medhjælp ved Rødspættecup – samt ikke mindst tilskud fra FIF´s venner og Flauenskjold Loppemarked samt Zokkesalg i efteråret, som har gjort det muligt for DHF Håndbold at sende deltagerne af sted på cup for en stærkt reduceret deltagerpris. Det er første gang håndbold ungdomsafdelingen er af sted på cup indenfor DHF samarbejdet og alle var enige om, at det bestemt er en gentagelse værd.\nAlle hold fik spillet nogle gode kampe – selvom nogle af de hold de mødte spillede i en noget bedre pulje end dem – og der var også nogen, der mødte nogle meget store spillere indenfor samme årgang… men alt i alt har det været en rigtig god social oplevelse for alle, som hyggede sig på tværs af holdene, når de var samlet på skolen om aftenen.\nU10 piger blev puljevinder i deres pulje i indledende runde, da de vandt de 3 første kampe – og alle på holdet vandt en trøje. Desværre blev de så slået ud i mellemrunden.\nU10 drenge var tæt på at komme i semifinalen, men blev slået af et hold med bedre målscore.\nU12 piger nåede så langt som semifinalen, hvor de desværre blev besejret.\nU12 drenge slog Hamburg i semifinalen – og kom dermed i finalen søndag, hvor de vandt GULD i C-slutspillet, så det var rigtig godt gået. Alle spillere fik guldmedalje og et Hummel håndklæde. Stort tillykke til drengene og deres træner.\nU16 drenge havde nogle meget svære kampe, da de både mødte divisionshold og spillere, som var en del større end dem selv, så de havde det ikke nemt, men de fik spillet nogle gode og spændende kampe – og det lød også til, at de havde hygget sig.\nLørdag aften var der fest for alle deltagere, og der blev gjort en del ud af at få sat hår og blive shinet op til fest, men de fleste var tilbage på skolen efter en times tid, fordi diskoteket var for kedeligt, og så ville de hellere hygge sig med kammeraterne på skolen. Desuden var de fleste også trætte efter en lang dag i hallen og en del håndboldkampe.\nHåndboldudvalget vil gerne her sige tusind tak til spillere, ledere og forældre, som tilbragte påsken i Holstebro. Desuden skal der lyde en stor tak til Flauenskjold Loppemarked, FIF´s Venner og alle som har hjulpet med at skrabe penge sammen ved Rødspættecup og Zokkesalg. Desuden en stor tak til Tegna, som fik fabrikeret nogle meget flotte flag, som blev brugt flittigt ved Holstebro Cup.\nEmail en kopi af 'DHF Håndbold til Holstebro Cup ' til en bekendt


oktober | 2015 | MINILOVE\nNogle af jer har spurgt, hvor Aslis kjole fra Kiidio eventet var fra. Og det er såmænd bare Milk Copenhagen. Den kan købes lige her.\nMin skønne datter – dengang og nu…\nMin elskede datter er kæmpe fan af at klæde sig ud. Næsten hver dag, når hun kommer hjem fra børnehave, går hun ind i sin garderobe og hopper i udklædningstøj. Hun kan nemt gå igennem 3-4 kjoler på en eftermiddag. Denne heksekjole er en af de absolut største favoritter. Det utrolige er, at hun stadig kan passe den! For jeg købte den for to år siden, hvor hun var 1 år og 10 måneder – nu er hun 3 år og 8 måneder. Der er ikke meget, der har ændret sig. Hun er selvfølgelig blevet større, og fået længere hår (og jeg stoppede med at bruge valencia-filter på mine billeder!!!), men smilet og humøret er stadig det samme.\nMin lækreste trøje\nJeg er stor fan af efterår – for så kan man endelig få lov til at tage tykke og højhalsede trøjer på. Yes! Der er ikke noget bedre end at pakke sig ind i en lækker, tyk og blød sag. Denne her er fra Acne og har den smukkeste mørkeblå farve. Jeg har haft den på hver dag næsten hver dag i denne uge. Den er så stor, at man også bare lige kan tage den på ovenpå en tynd trøje, og så tage den af, hvis det blir for varmt. Jeg har kun lige dette close up, men her er et billede fra januar, hvor jeg sidst havde den på:\nNyt til mommy\nHar shoppet nye jeans og ny trøje. Elsker, at mine nye jeans er så højttaljede. Fungerer helt perfekt til lækre uldtrøjer med høj hals.\nDagens datter (tidligere dagens baby :-))\nDet er i den grad blevet efterår. Den bedste tid på året. Luften er frisk og ren, og det er en fornøjelse at cykle Asli i børnehave hver morgen. Temperaturen er lige tilpas, hvor en tyk trøje og en nedlynet jakke gerne gør det fornuftigt nok.\nJeg har foretaget mig det smukkeste køb nogensinde. Nemlig disse vanvittig lækre Chloe sko, som jeg har eyeballet alt for længe. De er så smukke, at jeg næsten ikke tør at tage dem på. Jeg har bare lyst til at kigge forelsket på dem hele tiden. De er lavet af python-slangeskind, og passer perfekt til alt! Især jeans. Og man kan også gå i dem med en tynd sok indeni til fx en midi-nederdel. Cant wait!


Troels Lund griber ind: Den dårlige trivsel på danske arbejdspladser skal stoppes - Avisen.dk\nBeskæftigelsesminister Troels Lund Poulsen (V) giver Arbejdstilsynet bedre muligheder for at gøre noget ved de store problemer med det psykiske arbejdsmiljø på landets arbejdspladser. (Foto: Mathias Løvgreen Bojesen, Scanpix)\nNu må Arbejdstilsynet godt tale med medarbejdere, uden at arbejdsgiveren lytter med. Beskæftigelsesminister Troels Lund Poulsen (V) giver Arbejdstilsynet bedre redskaber til at få styr på det psykiske arbejdsmiljø.\n31. august 2017 11:01\nBeskæftigelsesminister Troels Lund Poulsen (V) griber nu ind og giver Arbejdstilsynet bedre muligheder for at føre tilsyn med det psykiske arbejdsmiljø.\nDet sker, efter at arbejdsmarkedets parter har måttet opgive at nå til enighed om, hvad der skal til for at dæmme op for de kraftigt voksende problemer med trivslen på landets arbejdspladser.\nTroels Lund Poulsen peger på, at vi i Danmark har en stærk tradition for, at arbejdsmarkedets parter er med til at sætte rammerne for tilsynet med det psykiske arbejdsmiljø. Han finder det derfor beklageligt, at parterne denne gang ikke har kunnet blive enige.\n- Vi står i en situation, hvor de nuværende rammer for tilsynet er i fare for at falde bort, og som ansvarlig minister har jeg derfor besluttet at gennemføre en justering af reglerne, så der skabes ro på området, siger ministeren.\nHK efter stress-sejr: Klar til at føre flere sager\nSlut med arbejdsgiveres medhør\nHidtil har det været sådan, at arbejdsgiveren har haft lov til at sidde med, når Arbejdstilsynet har været på tilsyn og gerne har villet tale med ansatte. Men fremover skal tilsynet have mulighed for at tale med medarbejdere, uden at de er overvåget af deres leder, mener Troels Lund Poulsen.\n- Et dårligt psykisk arbejdsmiljø kan have alvorlige konsekvenser for den enkeltes sundhed og trivsel. Derfor er det vigtigt, at tilsynet med det psykiske arbejdsmiljø fungerer - og den kommende justering skal sikre, at der fortsat er klare rammer for, hvornår og hvordan Arbejdstilsynet kan gribe ind, siger han.\nKrænkende ledelsesstil skal stoppes\nBeskæftigelsesministerens indgreb medfører også, at Arbejdstilsynet fremover får mulighed for at gribe ind over for flere sager om krænkende handlinger på arbejdspladserne.\nHidtil har det været sådan, at tilsynets muligheder for at gribe ind har været begrænset til sager om mobning og seksuel chikane, hvor det er den samme person, der har været offer over en længere tid.\nTilsynet har for eksempel ikke kunnet gribe ind over for en leder med en krænkende ledelsesstil, hvis det ikke er de samme personer, det går ud over fra gang til gang. Men den adgang får Arbejdstilsynet fremover.\nLO vil have mere\nMinisterens indgreb hilses velkomment af næstformand i LO Morten Skov. Han kalder det vigtige skridt i den rigtige retning, men understreger samtidig, at der er brug yderligere initiativer for at vende det kraftige dyk i danske lønmodtageres trivsel.\nLO-næstformanden henviser til, at der ifølge en stor undersøgelse fra Det Nationale Forskningscenter for Arbejdsmiljø (NFA) er kommet 17 procent flere beskæftigede, der overbelastes psykisk. Den politiske målsætning har ellers været, at andelen af danskere med dårligt fysisk og psykisk arbejdsmiljø skal nedbringes med 20 procent frem mod 2020.\nSamtidig er der tal, der understreger, at Arbejdstilsynet har haft svært ved at håndtere problemerne med det psykiske arbejdsmiljø. Selv om en fjerdedel af alle anmeldte erhvevssygdomme i 2016 handlede om psykiske arbejdsskader, var det mindre end tre procent af Arbejdstilsynets påbud, som sidste år drejede sig om psykisk arbejdsmiljø.\n- Hvis det billede skal vendes, og det skal det, er flere beføjelser til Arbejdstilsynet kun første skridt. Det kræver også, at Arbejdstilsynet får flere ressourcer til virkelig at afdække sagerne ude på arbejdspladserne. Vi ved, at det er langt mere kompliceret og tidkrævende, end når det gælder det fysiske arbejdsmiljø. Og det hænger dårligt sammen med den beskæring af bevillingerne og afskaffelsen af de særlige tilsyn med psykisk arbejdsmiljø, som tilsynet har været offer for de senere år, siger Morten Skov.\nArbejdstilsynet skal løftes\nLO-næstformanden mener, at Arbejdstilsynet skal have et løft i den kommende finanslov, og at bevillingen til tilsynet skal hæves permanent med 80 millioner kroner om året.\nDe mislykkede forhandlinger mellem arbejdsmarkedets parter om tilsynet med det psykiske arbejdsmiljø har fundet sted, efter at Rigsrevisionen i 2015 udtrykte kritik af tilsynet og stillede spørgsmålstegn ved, om det såkaldte metodeudvalgs anbefalinger fra 1995 fortsat var et tidssvarende og relevant grundlag for tilsynet med det psykiske arbejdsmiljø.\nJobannoncer afslører hårdt arbejdsmarked: Vi skal være effektive og eksekvere som aldrig før\nStress har ramt Danmark: Men kun privatansatte får hjælp\nDin arbejdsgiver vil overvåge dig i fremtiden: Trivsel er ikke længere en privat sag


MODSPIL :: Sommervarme, pirater og ophavsret\n• Sommervarme, pirater og ophavsret\nSommervarme, pirater og ophavsret\nDet er jo umuligt at blogge i denne her varme - umuligt at blogge eller noget som helst andet, indtil jeg har vænnet mig til den, er jeg bange for. I går var jeg derude, som du ser herover, en stor del af dagen - sådan godt ude til venstre, på stranden ved Ballehage. Men det er alt for varmt ...\nOg jeg, som havde tænkt mig at skrive lidt om ophavsret i forbindelse med Nyhedsavisens søgsmål mod en dansk blogger.\nDette, fordi søgsmålet dybest set er et symptom på ophavsrettens eskalering i disse år, hvor "indholdsindustrien", også forlag men især plade- og filmbranche mærker den digitale kopierings hede ånde i nakken.\nProblemet er, at det er meget svært at fastholde princippet om betaling pr. eksemplar, når nye "eksemplarer" - som tilfældet er med data - reelt er gratis at fremstille.\nI en overgangsfase reagerer branchen med panik og sagsøger til højre og venstre - som i USA, hvor pladebranchen altid forlanger $150.000 pr. downloadet sang, og som i Danmark, hvor gymnasieelever er blevet sagsøgt for hundredetusinder for at linke til tre sange på deres hjemmeside. Panikken viser vel i sidste ende, at det er en helt ny tid og en helt ny forretningsmodel, der banker på døren - og kun de dele af underholdningsbranchen, der er i stand til at tilpasse sig til den nye, kopibaserede forretningsmodel, vil kunne overleve. Kopibeskyttelse (DRM) og drakoniske love vil kun kunne give dinosaurerne en kortfristet respit.\nOg det havde jeg tænkt at skrive om ... men så gik det op for mig, at Piratgruppen har fået piftet deres hjemmeside gevaldigt op. Til trods for en ikke altid helt korrekt dansk sprogbrug står der mange gode og offensive ting, f.eks. en artikel (oversat fra svensk) om ophavsrettens kollaps, og en klassiker indenfor feltet, nemlig Copyleft så selv et barn kan forstå det:\n"Men... hvis alle kan kopiere jeres bøger uden at betale, hvad lever I så af?" Folk stiller ret ofte dette spørgsmål, og ikke sjældent tilføjer de: "Ophavsret er nødvendigt, en forfatters værk må beskyttes!"\nDenne type udsagn viser, hvor meget støv den herskende kultur (baseret på ejendomsprincippet) og underholdningsindustrien har lykkedes at smide i offentlighedens øjne. Hvad gælder forfatternes rettigheder og den intellektuelle ejendomsret så råder der stadig en forvirrende ideologi såvel indenfor medierne som vores hoveder, selvom den går igennem en krise, takket være genfødselen af bevægelser og de pågående samfundsomvæltninger. Kun blodsugere og parasitter tjener på et syn der ligestiller "ophavsret" med "forfatternes rettigheder" og sætter det senere i modsætning til piratkopiering. Dette er vældigt langt fra sandheden.\nWu Ming-kollektivets bøger publiceres med en speciel notits: delvis eller total reproduktion af denne bog og des spredning i elektronisk form er tilladt til ikke-kommercielle formål, forudsat at denne notits indkluderes. Denne notits er baseret på konceptet "copyleft", som blev opfundet af Richard Stallman og bevægelsen for fri software i 1980erne, og som anvendes indenfor kommunikation. videnskab, kreativ skrivning og kunst ...\n(Man kan også læse teksten i en engelsk udgave på Wu Ming Foundations hjemmeside).\nDén frie kopiering, som musikbranchen frygter så meget, bliver for andre altså reelt en gave fra himlen, en måde lige præcis at udbrede kendskabet til sine egne værker for senere at kunne tage penge på f.eks. specialudgaver. Når Nyhedsavisens journalist med andre ord lægger sag an mod en højreorienteret blogger, der illustrerer et indlæg med en indscannet udgave af en af hans artikler, tjener han med andre ord ikke sine egne interesser som journalist (men den pågældende artikel er vel for ubetydelig til, man omvendt kan sige, han ligefrem modarbejder dem heller).\nForlæggeren Tim O'Reilly var inde på noget lignende, da han faldt på at beskrive piratkopiering mv. som en art progressiv beskatning:\nPyha! Og nu må denne blogger hellere se at finde ud i havens skyggefulde, friske luft ...\nLink til Piratgruppens opppiftede hjemmeside.\n[ agger, Mon 11 Jun, :17:45: /itpolitik] - kommentar(er) - link


Er det en god idé at købe en Mercedes? [ Grundigt svar ]\nMercedes-Benz er et af de førende bilmærker i verden, som har produceret biler af høj kvalitet siden 1926. De producerer højtydende sedaner, SUV’er, jeeps, sportsvogne og racerbiler.\nAt købe en Mercedes-Benz bil er helt sikkert en god idé og vil være købet værd. Mercedes tilbyder højtydende biler, der er pålidelige og holdbare, og tilbyder motorer med høje hestekræfter, god håndtering, glat og sikker styring og en generel fantastisk køreoplevelse.\nSkal du købe en Mercedes?\nFor at besvare dette spørgsmål skal vi afgøre, hvilke faktorer man skal kigge på for at afgøre, om man skal købe en bestemt bil. Lad os se på, hvilke funktioner og fordele Mercedes-Benz har at tilbyde.\nFordele ved Mercedes Benz-biler\nMercedes leverer motorer af god kvalitet. Mercedes A-klasse leveres for eksempel med en dieselmotor på 2143 cc og en benzinmotor på 1595 cc. Afhængigt af hvilken variant af A-Klassen du køber, vil den have et kilometertal på 15,5 til 20 kmpl.\nA-Klasse-bilerne har en maksimal effekt på 120,6 BHP ved 5.000 omdrejninger pr. minut og et maksimalt drejningsmoment på 200 Nm ved 1250-4000 omdrejninger pr. minut. Hvad angår transmission, kan du få manuel eller automatisk transmission, afhængigt af dine præferencer. Mercedes-biler tilbyder motorer af høj kvalitet.\nMercedes-Benz er kendt for at sikre luksus i deres biler. De fleste Mercedes-Benz-biler, især de nyere modeller, byder på en totaloplevelse af førsteklasses kvalitet.\nInteriøret er fantastisk med førsteklasses lædersæder, trærat og den nyeste teknologi, der gør din køre- og/eller køreoplevelse luksuriøs. Du finder plysset gulvtæppe, førsteklasses polstring og flot belysning inde i bilen.\nHer er det, hvor Mercedes sætter standarden. Mercedes-Benz introducerede verden for verdens første bil. Denne revolutionerende bil havde tre hjul og var udstyret med en unik motor, der banede vejen for de moderne biler, som vi ser i dag.\nMercedes-Benz har altid forsøgt at overgå sig selv med hensyn til teknologi og levere biler af høj kvalitet.\nFra antiblokeringssystemet til Car-to-X-kommunikationen fortsætter Mercedes-Benz med at indføre innovativ teknologi i deres biler for hvert år, der går.\nI modsætning til mange andre bilmærker derude gør Mercedes-Benz den største indsats for at sikre sikkerheden i deres biler. Med den mest smidige styring, airbags af høj kvalitet og god ergonomi har Mercedes dig dækket ind overalt.\nDækkene i de fleste Mercedes-Benz biler giver stor modstandsdygtighed og jævn kørsel for at undgå ulykker, og det meget responsive airbag-system forhindrer skader, selv hvis der sker noget slemt.\nMercedes-Benz har altid bekymret sig om deres kunder. I Mercedes-Benz’ udstillingslokaler er personalet som regel yderst hjælpsomt samt kyndigt. De er i stand til at give dig absolut alle oplysninger om bilerne.\nOg når du køber en bil, giver firmaet en enorm garanti, der kan vare i flere år. Mercedes-Benz tilbyder ulykkesdækning på alle deres biler og sikrer den bedste kvalitetsservice. Når du køber en Mercedes-Benz bil, køber du ikke bare en bil, du abonnerer på en af de bedste bilservices.\nUdvalg af biler i verdensklasse\nDet siger sig selv, at Mercedes-Benz tilbyder et udvalg af biler af høj kvalitet. Mercedes tilbyder fantastiske bilmodeller såsom A-klasse sedans, C-klasse cabrioleter, E-klasse roadsters, G-klasse jeeps, CLA- og CLS-sedans, GLA, GLB og andre SUV-modeller.\nUlemper ved Mercedes Benz-biler\nMercedes-Benz-biler, især de nyere modeller, kan være ret dyre. Hvis du er på et budget og tror, at du ikke vil have råd til en god Mercedes-Benz, er det ikke en god idé at købe en.\nDet er meningsløst at købe ældre modeller\nDesværre fokuserer Mercedes-Benz med den teknologiske udvikling mere på deres nye biler end på deres ældre modeller. Det er ret svært at finde reservedele og få ordentlig service, hvis du køber en ældre model af Mercedes-Benz.\nNogle biler har tilbagekaldelsesproblemer\nI 2019 var der 21 tilbagekaldelsesproblemer vedrørende Mercedes-Benz Sprinter 2500. To af disse tilbagekaldelser drejede sig om motoren, specifikt om motorkøling. Selv om disse problemer ikke er alt for almindelige, er 21 tilbagekaldelser en alvorlig sag.\nHer er nogle spørgsmål, som folk ofte stiller, når de overvejer at købe en Mercedes:\nEr det pengene værd at købe en Mercedes Benz?\nAt købe en Mercedes afhænger af dit budget, og hvad du har råd til. Mercedes tilbyder biler af høj kvalitet, der giver meget for prisen. Vi kan sige, at det er pengene værd. Men nogle funktioner, der følger med den pris, er måske unødvendige for dig, så det afhænger virkelig af dit budget.\nHvilken er den bedste Mercedes Benz Sedan?\nEfter vores mening er Mercedes-Benz A-Klasse og S-Klasse to af de bedste Mercedes Benz sedaner. De tilbyder begge lige meget førsteklasses kvalitet og køreoplevelse. Begge er perfekte til familier og giver premium luksus.\nEr Mercedes Benz overvurderet?\nDette er subjektivt. Mange mennesker mener, at Mercedes-biler er overvurderet på grund af den høje pris og vedligeholdelse. Vi mener dog, at det er en vidunderlig bilproducent, der producerer luksusbiler samt nogle prisvenlige alternativer som A-Klassen, CLA og GLA.\nMan kunne argumentere for, at Mercedes-Benz tilbyder biler, der er overpris uden specialiteter. Men vi vil være uenige og sige, at Mercedes-biler tilbyder luksus til en ret overkommelig pris, og at købe en Mercedes er bestemt et værdifuldt køb, hvis du kan opretholde den.\nFor at komme med en dom kan vi sige, at en Mercedes er et godt køb, og du vil sandsynligvis ikke fortryde at købe den. Hvis du tøver med at købe Mercedes, skal du undersøge, om du har råd til at købe og vedligeholde bilen, før du gennemfører købet.


Mindeord for Niels Andersen\nCharlotteklubbens formand og administrator gennem 15 år, Niels Andersen, gik bort d. 6. september efter 2 hjerteoperationer. Niels blev bisat d. 9. sept. fra Farum Kirke.\nNiels boede i Farum sammen med hans elskede hustru, Stema, i Farum Midtpunkt. Et sted Niels holdt meget af at bo.\nOprindelig var Niels uddannet elektroingeniør og arbejdede i en årrække i udlandet, bl.a. i Afrika.\nHans forældre kom i klubben og Niels tog med sin mor på Charlotteklubbens mange rejser. Han blev derfor mere og mere en del af klubben, og efter en periode uden arbejde foreslog den daværende formand, Erna Nielsen, at han kunne arbejde for Charlotteklubben.\nDet var primært Niels der sørgede for at planlægge Ernas og Charlotteklubbens store 50 års jubilæum i 2016., hvor Erna døde kort tid efter. Niels overtog formandsposten og fik genrejst klubben.\nI Charlotteklubben vil vi altid huske Niels for hans store trofasthed og ansvarsfølelse overfor klubben. Niels viede en stor del af sit liv til klubben, hvor vi vil huske ham for hans ildhu og store hjerte for klubben og alle dens medlemmer.\nMan kunne altid regne med ham og regne med, at der var styr på ture og arrangementer.\nNiels og Charlotteklubben har været et vigtigt og fast holdepunkt i tilværelsen for mange af vore ældre medlemmer. Han var elsket og respekteret for sit mod, han gik aldrig af vejen for noget, samt for sit godmodige og rummelige væsen. Niels var også i besiddelse af en humoristisk sans og var ofte frisk med en sjov bemærkning, som gjorde hverdagen mere lys og sjov. Niels var altid behagelig og sjov at være sammen med. Niels elskede at klæde sig ud som julemand og til fastelavn til stor glæde for børnene i Vangede.\nNiels nåede lige at ansætte en ny administrator som afløser, og vi kunne derfor have ønsket for Niels, at han havde nået at få en lykkelig og velfortjent pensionisttilværelse sammen med hans elskede kone Stema.\nPå Vangede Avis og i handelsstandsforeningen Vangede Bycentrum vil Niels også blive husket og savnet for sin altid store hjælpsomhed og samarbejdesvillighed.


Vi har syv finaler\nKampen om top-4 spidser til i England, og sidste sæsons mestre kan nu koncentrere sig om denne kamp i resten af sæsonen.\nExit fra Champions League betyder, at Jürgen Klopp og resten af Liverpool-mandskabet kun kan nå det, forjættede Champions League-land ved at ende i top-4. Der venter holdet syv finaler, mener den karismatiske manager:\n- Vi har syv finaler foran os, hvis du syntes. Vi må se. Vi ved først til sidst i sæsonen, hvor mange point vi har brug for til at nå vores mål. Men som jeg har sagt før, så skal vi ikke spilde tiden eller pointene – vi skal gå efter det. Det er den situation vi er i, forklarede Klopp på pressemødet op til mandagens kamp mod Leeds ifølge Teamtalk.\nLiverpool-manageren er dog fortrøstningsfuld, da han syntes at holdets form er opadgående, og afstanden til de øvrige top-4 hold er minimeret:\n- For to eller tre uger siden var vi ni point efter, og det så ud til at Leicester, Chelsea og West Ham var væk. De er fortsat et godt sted, og de er fortsat foran os. Men med de tre seneste sejre kan vi igen lægge pres på dem. Nu skal vi fortsætte med at gøre det, og så må vi se.\nLiverpool rejser til Elland Road med tre sejre i træk i Premier League, og på ny er top-4 og Champions League kvalifikationen indenfor rækkevidde. Med en sejr vil ”The Reds” spille sig ind på netop fjerdepladsen i ligaen.\nKampen om top-4 spidser til, og der venter syv dramatiske runder tilbage af årets Premier League.


Hjørnekast udføres som indkast. Kasteren kan ikke benytte den ende- og sidebande, hvorfra kastet udføres, som "medspiller" og derved igen spille bolden. Der kan ikke scores direkte på hjørnekast, heller ikke via den ende- eller sidebande, hvorfra kastet udføres. Ved forkert udført kast tilkendes modspillerne et indkast. Særregler for alle rækker - U12 og yngre. Alle spillere må færdes over hele banen. Hold der er bagud med tre mål må indsætte én ekstra spiller — bagud med 6 mål to ekstra spillere etc. Ved reducering skal spilleren tages ud igen.\nGyldighed, udmøntning samt Turneringsadministrator § 1. Herhen gælder Turneringsreglementet for DBU København inklusive de præciseringer og afvigelser, der er indeholdt i turneringsbestemmelserne for disse rækker. Her gælder Turneringsreglementet for DBU Sjælland med de præciseringer og afvigelser, der er indeholdt i turneringsbestemmelserne for nedgøre rækker. Turneringsår § 4 Turneringsår plus turneringsdele § 4. Dog starter turneringsåret for Ældre 11M 1. En turneringsdel defineres som, hvor alle hold har mødt hinanden én gang. Turneringsordning plus deltagelse i turneringer § 5 Turneringsdeltagelse § 5.\nI. Gyldighed udmøntning samt Turneringsadministrator\nHerhen gælder Turneringsreglementet for DBU Jylland inklusive de præciseringer og afvigelser, der er indeholdt i turneringsbestemmelserne for denne serie. Her gælder dette fælles turneringsreglement foran alle deltagende hold. Alle henvendelser, ansøgninger og indberetninger rettes til DBU Jylland eller DBU Fyn afhængigt af, hvilken lokalunion der administrerer den pågældende pulje. En turneringsdel defineres som, hvor alle hold har mødt hinanden én lejlighed. Ansøgningen rettes til DBU Jylland der behandler ansøgningen og ved imødekommelse fremsender til den Lokalunion, der administrerer vedkommende turnering til endelig godkendelse. Piger kan benyttes i alle rækker for Drenge. Halvårsspillere skrives på holdkortet med fødselsmåned og -år.\nOddse på forskellige Eurobet\nAnmodet om en udbetaling Enter casino\nPenge kom efter Lady of Fortune spillemaskine


Spørgetid med Juliussen | Søren Juliussen Spørgetid med Juliussen – Søren Juliussen\nPuuuuhaaa .... Vi er 14 dage inde i valgkampen, og jeg må nok erkende at jeg mere end én gang har ov\nOffentlighed Politik Valgkamp 2015\nJeg oplever at mange er nysgerrige efter at få mere at vide om mig, min politik og mine visioner. Jeg oplever til gengæld også at mange ikke kan lide at spørge.\nDerfor åbner jeg kommentarfeltet for spørgsmål, som jeg løbende vil besvare i løbet af den næste uge.\nI i LA og samtlige andre borgerlige partier, taler så meget om at skærer i ydelser som førtidspension m.m.\nHvorfor er det at I mener at vi har valgt at blive syge med vilje?? Der er ikke nogen mennesker som går ned til lægen og siger: Giv mig et par diagnoser så jeg kan slippe for at arbejde! Det har jeg ved gud aldrig nogensinde mødt eller hørt om! Vi som er på førtidspension, havde ikke noget valg og vi valgte altså ikke at blive syge! Sådan som I jo fint fremlægger det. så jeg vil egentligt gerne vide om I har tænkt jer at indfører aflivnings klinikker, for os som er syge? som bare gerne vil leve et nogenlunde værdigt liv, som det nu engang er muligt når man er syg? Eller om vi skal igang med at sparer op til aflivning? For i følge jer og resten af de borgerlige, er vi jo tilsyneladende ikke mennesker men derimod en “byrde” for jer.\nI taler om os, som om vi ikke er rigtige menensker – Men det er vi altså! Vi er mennesker af kød og blod, som ikke selv har valgt at blive syge. Hvorfor skal vi nu straffes yderlige økonomisk for at de absolut rigeste igen, igen skal forgyldes? Og nej handler ikke om at være jaloux, tværtimod! Kommer jeg fra et hjem hvor der også bliver tjent pænt godt. Hvor man med glæde faktisk har betalt sin topskat, så de svage grupper i vores samfund ikke skal betale den skattelettelse.\nDet virker som at I ikke aner det er menneskeliv, i har med at gøre – Rigtige mennesker og ikke bare dukker. som man kan smide væk når man syntes det bliver en byrde.\nUNDSKYLD at jeg blev så syg at jeg skal have hjælp af staten til at leve!\nUndskyld at ejg blev så syg at jeg ikke kan klarer mig selv.\nUndskyld at jeg blev så syg så min arbejdsevne forsvandt\nUndskyld jeg blev en byrde\nUndskyld jeg blev syg – Jeg ikke et valg om at takke nej tak til at være syg\nJeg ved simpelthen ikke hvor du har det fra. Det er fuldstændig forkert!\nLiberal Alliance vil IKKE skære i førtidspensionen. Det vil Venstre og Konservative heller ikke.\nVed du hvad jeg til gengæld gerne vil? Jeg vil rydde op i system-Danmark. Jeg vil sætte mig ned med sygeplejersker, SOSU’er og sagsbehandlere, og finde alle de regler der binder de varme hænder, og så skal vi se hvilke af dem der er nødvendige og hvad der skader mere end det gavner.\nVed du hvorfor jeg vil det?\n1: Fordi jeg selv er barn af en mor der er på førtidspension og den behandling hun fik på kommunen var fuldstændig uacceptabel. Ikke fordi sagsbehandleren ikke ville hjælpe, men fordi reglerne er så rigide at de ikke kunne finde en boks at komme hende i.\n2: Fordi jeg har oplevet en omsorgssektor hvor skemaer, kontroller og rapporter har stjålet tid fra den borgernære omsorg.\n3: Fordi ingen går på arbejde for at lave fejl, og for hver gang der er blevet begået én, har Christiansborg været hurtige til at lave en regel eller indføre krav der skriger mistillid i hovedet på alle de andre der ikke har begået den.\nJeg er glad for dit indlæg Sara, for det giver mig mulighed for at skyde den løgn ned, som nogle af mine medkandidater har rejst og optrådt med.\nMed ønsker om en god aften – Søren\nHej Søren. Jeg mødte dig på gaden i går, og er glad for at du forklarede det med bundfradraget. Jeg glemte at spørge dig i forhold til topskat? Jeg er nemlig i tvivl om jeg synes det er fair. Tak. Mvh Jesper\nJeg vil starte med at vende den om. For er det fair, at blot fordi du har givet den en ekstra skalle, taget en længere uddannelse eller får en lønforhøjelse for mange års tro tjeneste, så skal du beskattes ekstra? Det synes jeg ikke. Jeg synes faktisk det er et meget ærgerligt signal at sende til det arbejdende Danmark.\nDerudover er der det helt faktuelle omkring topskat. Det faktum at topskatten bremser væksten. Det faktum at topskatten er en stopklods for initiativ. At topskatten koster samfundet penge.\nJeg er ikke økonom, og vil derfor ikke forsøge at gøre mig til ekspert i det vi kender som “dynamiske effekter”, men faktisk viser beregninger at en afskaffelse af topskatten vil gavne samfundet med hele 14 milliarder kroner. Omvendt går vi kun glip af 7 milliarder. Det er derfor samfundsøkonmisk klogt at fjerne den.\nDu kan læse mere her: https://www.liberalalliance.dk/la/fjerntopskatten/\nEt spørgsmål Ift. Udlicitering af offentlige opgaver.\nI snakker i LA rigtig meget omkring privatisering. Men er det nu også den bedste løsning? Vi har jo set især hjemmeplejen har fejlet ved at underbyde og gå konkurs gang på gang..\nHvordan kan vi sparer på disse ting, ved at udbyde alt? Jeg mener for hver udlicitering, er der vel også en statsansat, der skal kontrollere kvaliteten og at aftaler overholdes. Så har man jo ikke sparet i det store hele?\nJeg er generelt enig i jeres politik, men lige med privatisering er jeg delt.\nFaktisk er privatisering næsten ikke nævnt i vores 2025 plan, som er den vi har fået gennemregnet af finansministeriet og går til valg på.\nVi mener at vores job på Christiansborg er at arbejde med rammevilkår, og lade løsningerne ude i kommunerne være besluttet lokalt. Det er en anerkendelse af at det der fungerer i Holstebro, ikke nødvendigvis fungerer i Hellerup. Der hvor vi vil sætte ind først og fremmest, er en grundig gennemgang af forbud, påbud og reguleringer fra Christiansborg. Altså, hvad har vi vedtaget i folketinget, som hver dag stjæler tiden fra de varme hænder. F.eks. sygeplejerskerne der selv siger at de bruger langt mere tid end nødvendigt på rapportering. Det kan du læse om her: http://www.dsr.dk/Sygeplejersken/Sider/SY-2009-02-12-1-Dokumentation.aspx\nNår det så er sagt, så er jeg af den holdning at mange opgaver kan varetages ligeså godt af private, som af offentlige. F.eks. har ISS foreslået at overtage de “tekniske” opgaver. Det ville spare samfundet 12 milliarder frem til 2020. Det kan du læse mere om her: http://www.b.dk/nationalt/iss-chef-til-bjarne-corydon-her-er-dine-12-milliarder\nSamtidig er det vigtigt at kommunerne bliver langt bedre til at lave udbudsmateriale. Det tager lidt tid at lære når man ikke er vant til den arbejdsgang, men det er en investering. En investering der kan sikre at vi også har råd til at tage os af de svageste om 50 år.\nHvis der er noget jeg skal præcisere, så er du mere end velkommen til at skrive igen.\nLæs hele 2025 planen her: https://www.liberalalliance.dk/2025plan/\nJeg har set dit “motto” “At tage ansvar er en gave” flere steder hvor du bliver eksponeret.\nDog er jeg ikke helt sikker på hvad du lægger i det, og eftersom jeg kom til at diskutere det med et par venner forleden gik det op for mig at jeg ikke er den eneste der er lidt i tvivl om hvad du helt præcist mener. Kan du ikke prøve at komme med en kort forklaring? 🙂\nMottoet stammer faktisk fra mit eget liv. Det er en anerkendelse af den rejse jeg har været igennem i mine teenageår og 20’ere. Tidligere var jeg bare sur på samfundet og synes at det var alle andres skyld, og dermed også alle andres ansvar at “gøre noget”. Men i løbet af årene begyndte jeg at tage ansvar. For min dagligdag, mit humør og min fremtid. Det har vist sig som den største gave jeg kunne give mig selv. At tage æren når det går godt, og lære af det, når noget går skidt.\nMed min politik vil flere valg være overladt til dig. Hvor lang en skoledag skal dit barn have, vil du give afkald på ‘fritid’ og istedet arbejde ved siden af dine studier og hvad skal dine penge bruges til? Det er et ansvar der ligger på dine skuldre, og det ansvar mener jeg er en kæmpe gave.\nJeg håber det gav lidt svar på spørgsmålene.\nPuuuuhaaa .... Vi er 14 dage inde i valgkampen, og jeg må nok erkende at jeg mere end én gang har overvejet om det her …


Forretningsrelationer med os er altid underlagt følgende betingelser. Ved at indgå en købekontrakt eller placere en ordre, anerkender køberen effektiviteten af følgende bestemmelser og erklærer sit samtykke til dem. Vores betingelser gælder for alle nuværende og fremtidige forretninger mellem os og køberen. Afvigende købsbetingelser eller modbekræftelser, som vi ikke udtrykkeligt anerkender skriftligt, er ikke bindende for os. Disse bliver ikke en del af kontrakten gennem vores tavshed eller vores levering.\n2. Tilbud og indgåelse af kontrakt\n2.1 Vores tilbud, hvad enten det er skriftligt, mundtligt eller fra Internettet, er altid underlagt ændringer og ikke-bindende; Vi forbeholder os ret til mellemsalg af de tilbudte varer og tjenester, indtil den endelige kontrakt er indgået. Der kan ikke fremsættes krav om ydeevne herfra.\n2.2 Vi er ikke forpligtet til at undersøge, om de oplysninger og dokumenter, som køberen eller en tredjepart stiller til rådighed for os, er korrekte. Ved at acceptere vores ordrebekræftelse påtager køberen sig ansvaret for rigtigheden af sin ordre og er fuldt bundet af dens indhold.\n2.3 Vores ordrebekræftelse er ikke-bindende. Vi forbeholder os ret til at kontrollere tilgængeligheden af de bestilte dimensioner eller produkter. Kontrakter indgås kun, når vi har markeret ordren som afsendt eller har leveret de leveringsartikler, der er bestilt af kunden.\n2.4 I tilfælde af salg af importerede varer indgås kontrakten med det forbehold, at vi får tildelt alle nødvendige eksport- eller importlicenser. Hvis vi ikke modtager de relevante tilladelser, er vi ikke bundet af indgåelsen af kontrakten.\n3. Priser og vægt på leveringen\n3.1 Medmindre andet er aftalt, er alle priser faste nettopriser i euro fra Mülheim an der Ruhr-lager eksklusive emballage og transport samt moms til den lovbestemte sats.\n3.2 Importafgifter og offentlige afgifter, der indføres eller forhøjes ved lovlige foranstaltninger efter dagen for kontraktens indgåelse, bæres af køberen.\n3.3 Afgørende for beregningen af priserne er varens forsendelsesvægt, der bestemmes af os eller vores repræsentant på leveringstidspunktet.\n3.4 Hvis købsprisen udtrykkes i en anden valuta end euro, kan betaling ikke desto mindre ske i euro, medmindre betaling i den anden valuta udtrykkeligt er aftalt. Den valutakurs, der er relevant på betalingstidspunktet på betalingsstedet, er afgørende for konvertering af købsprisen.\n4.1 Leveringsperioder begynder på datoen for indgåelse af kontrakten i overensstemmelse med afsnit II. De af os bekræftede leveringstider kan ændres og er ikke bindende. De gælder ved levering ab fabrik fra fabrikanten eller fra lageret i Mülheim an der Ruhr. Overholdelse af leveringsfristen kræver rettidig modtagelse af alle dokumenter, dokumenter, materialer og frigivelser, der skal leveres af køberen, overholdelse af de aftalte betalingsbetingelser og andre forpligtelser og udvides tilsvarende i tilfælde af forsinkelser.\n4.2 Hvis opførelsen midlertidigt er umulig eller vanskelig for os på grund af force majeure eller andre ekstraordinære omstændigheder uden vores egen skyld, forlænges en aftalt udførelsestid med varigheden af denne præstationshindring; det samme gælder for en frist eller afdragsfri periode, der er fastsat af køberen til tjenesten. Inden den udvidede serviceperiode er udløbet, er køberen hverken berettiget til at hæve kontrakten eller kræve erstatning. Hvis hindringen for ydeevne varer længere end 2 måneder, har både køber og vi ret til at trække kontrakten tilbage, i det omfang den ikke er gennemført. Hvis køberen er kontraktligt berettiget til at trække sig tilbage uden at fastsætte en afdragsfri periode, forbliver denne ret upåvirket. Begivenheder med force majeure inkluderer især naturkatastrofer, krig, krigslignende forhold, import- og eksportforbud og blokader. Andre ekstraordinære og fejlfri omstændigheder er især transporthindringer, driftsforstyrrelser, knaphed på råmaterialer og primære materialer, industrielle tvister og foranstaltninger til bekæmpelse af en epidemi, selvom de forekommer hos vores leverandører. Vi underretter køberen om begyndelsen og slutningen af sådanne forhindringer.\n4.3 Hvis køberen misligholder betaling for en tidligere levering, har vi ret til at tilbageholde leverancer uden at være forpligtet til at kompensere for eventuelle skader. Hvis køberen overskrider sin kreditgrænse hos os, frigøres vi også fra vores leveringspligt uden skader.\n4.4 Vi har ret til at foretage delleverancer og -tjenester.\n5. Udførelsessted og overførsel af risiko / forsendelse\n5.1 Udførelsesstedet for leverancer og tjenester er Mülheim an der Ruhr.\n5.2 Hvis en kontrakt er baseret på de internationale kommercielle vilkår (INCOTERMS), og intet andet er aftalt, gælder INCOTERMS 2000.\n5.3 Forsendelsen foregår i princippet på købers regning og risiko. Hvis vi ikke får specifikke forsendelsesinstruktioner, før vi er klar til afsendelse, bestemmer vi som køberens agent transporttype og -rute.\n5.4 Risikoen overføres til køberen senest, når varerne læsses på transportmidlet; i tilfælde af at der er aftalt fragtfri levering, er overførsel af risiko, når beredskabet til afsendelse rapporteres, selvom leveringen er forsinket på købers anmodning. Dette gælder også for delleverancer og -tjenester.\n5.5 Hvis forsendelse eller levering forsinkes efter købers anmodning, kan køberen blive opkrævet opbevaringsgebyr på ½ procent af fakturabeløbet for hver påbegyndt måned, begyndende en måned efter meddelelse om beredskab til afsendelse; opbevaringsgebyret er begrænset til 5%, medmindre højere omkostninger kan bevises. Køberen har frihed til at fremlægge bevis for, at vi faktisk har lidt mindre skade.\n6.1 Køber skal undersøge den modtagne levering og service straks efter ankomsten for kvantitet, kvalitet og garanterede ejendomme og straks meddele os eventuelle fundne mangler. Hvis en periode på otte (8) dage efter modtagelse udløber uden klage, anses leveringen for at være fri for mangler og godkendt i henhold til kontrakten. Hvis varerne forbruges, blandes eller sælges af køberen, anses dette for at være ubetinget godkendelse af rigtigheden af de leverede varer. Uigenkendelige mangler betragtes som godkendte, hvis de ikke rapporteres umiddelbart efter deres opdagelse, men senest tre måneder efter levering af varen.\n6.2 Mindre dimensionelle afvigelser inden for anvendelsesområdet for de gældende specifikationer er tilladte og udgør ikke en fejl.\n6.3 Køberen kan ikke udlede garantirettigheder eller krav på skader på grund af mangler eller skader forårsaget af uegnet eller ukorrekt brug, forkert montering eller idriftsættelse af køberen eller tredjemand, naturlig slitage, forkert eller uagtsom behandling, uegnede driftsressourcer eller dårlige byggearbejder.\n6.4 Hvis varerne er defekte og ikke betragtes som godkendte, kan køberen oprindeligt kun anmode om efterfølgende ydeevne. Dette gøres efter vores valg ved at reparere eller levere nye varer fri for mangler, medmindre en form for supplerende ydelse af særlige grunde kan genkendes som uegnet eller urimelig for køberen. En frist, der er fastsat af køberen til efterfølgende ydeevne, er kun passende, hvis det er mindst fire uger. Fristen skal fastsættes skriftligt.\n6.5 Hvis omarbejdningen mislykkes, eller vi nægter at omarbejde, kan køberen i henhold til de lovbestemte bestemmelser trække sig ud af kontrakten på grund af den mangel, der var på tidspunktet for overførelsen af risiko, nedsætte købsprisen eller - med forbehold af de yderligere krav i afsnit VIII nedenfor - kræve erstatning.\n6.6 Forældelsesfristen for alle købers rettigheder på grund af en mangel på den leverede vare er et år, medmindre der er aftalt en længere eller kortere periode i ordren. Dette gælder ikke i tilfælde af hensigter eller for erstatningskrav på grund af personskade på liv, lemmer eller helbred.\n6.7 I tilfælde af forkert returnerede varer skal køberen godtgøre os rimelige omkostninger til inspektion og returnering.\n7.1 Vi er fuldt ansvarlige for forsætlige eller groft uagtsomme overtrædelser af pligten samt for skader, der skyldes skade på liv, lemmer eller helbred i overensstemmelse med de lovbestemte bestemmelser. Ellers er vi kun ansvarlige, hvis den misligholdte kontraktlige forpligtelse er af afgørende betydning for at opfylde formålet med kontrakten og kun begrænset til størrelsen af den typisk forventede skade.\n7.2 Vores ansvar er udelukket for skader forårsaget af de varer, som vi leverer til køberens anden ejendom, (ii) for sådan skade på produkter, der er fremstillet af køberen, eller på produkter, hvor de er fremstillet af køberen Produkter udgør en del, (iii) såvel som for beskadigelse af tredjemand, forårsaget af sælgerens udstyr som en del af det produkt, der fremstilles af køberen. Vi er under ingen omstændigheder ansvarlige for følgeskader, tab af fortjeneste eller anden følgeskade på aktiver.\n7.3 Denne ansvarsbegrænsning gælder i overensstemmelse hermed på krav om andre skader end kontraktlige, især krav, der opstår som følge af erstatning, med undtagelse af krav i henhold til produktansvarsloven og også til fordel for vores medarbejdere, arbejdstagere, medarbejdere, repræsentanter og stedfortrædende agenter.\n8. Ejendomsforbehold og udvidet pantret\n8.1 Vores leverancer foretages udelukkende under forbehold af ejendomsret. Ejerskabet overføres kun til køberen, når han har frigivet alle sine forpligtelser fra vores forretningsforhold. Dette gælder også, hvis købsprisen for visse leverancer af varer, der er udpeget af køberen, er betalt.\n8.2 I tilfælde af en aktuel faktura bruges den reserverede ejendom som sikkerhed for vores saldokrav. Behandling eller behandling af varer, der leveres af os, og som stadig er vores ejendom, udføres altid på vores vegne uden nogen forpligtelser for os. Hvis de af os leverede varer blandes eller kombineres med andre varer, tildeler køberen os hermed sit ejerskabs- eller medejerskabsret til det blandede lager eller den nye vare op til en andel svarende til fakturaværdien af vores reserverede varer og opbevarer disse med kommerciel pleje for os. Køberen er berettiget til at sælge eller bruge de leverede varer i den normale forretning. Pant eller tildeling i form af sikkerhed er forbudt. Køberen skal straks underrette os om enhver beslaglæggelse eller enhver anden krænkelse af vores rettigheder fra tredjemand.\n8.3 Hvis køber sælger de leverede varer af os - uanset betingelse eller alene eller sammen med andre varer - afstår han hermed allerede de krav, der opstår ved salget mod sine kunder med alle tilhørende rettigheder, indtil alle vores krav er betalt fuldt ud til størrelsen på fakturaværdien af vores reserverede varer. På vores anmodning er køberen forpligtet til at underrette underleverandørerne om opgaven og give os de oplysninger og dokumenter, der kræves for at hævde vores rettigheder over for underleverandørerne. Han har ikke lov til at indgå kontraktlige aftaler med sine kunder, der begrænser vores rettigheder. Hvis værdien af den sikkerhed, der gives os, i alt overstiger vores leveringskrav med mere end 20%, er vi forpligtet til at overføre på købers anmodning. Køberen er autoriseret til at indsamle de tildelte krav. Vi har dog ret til at tilbagekalde denne tilladelse når som helst.\n8.4 Vi har ret til en kontraktretlig pant i formålet med ordren på grund af et krav, der opstår som følge af ordren. Hvis vi gør brug af vores ret til at sælge de varer, der er kommet i vores besiddelse i et pant, er en skriftlig meddelelse til den sidst kendte adresse på køberen tilstrækkelig til truslen om pantesalg, for så vidt en ny adresse ikke kan bestemmes af oplysninger fra beboernes registreringskontor.\n9.1 Alle forfaldne betalinger skal ske straks efter modtagelse af fakturaen uden fradrag, medmindre andet er aftalt. På grund af særlige betalingserfaringer eller nye kunder forbeholder vi os retten til kun at sende leveringer mod forudbetaling.\n9.2 Levering med faktura er kun mulig efter en skriftlig ordre med en fuldstændig postadresse og telefonnummer til vores virksomhedsadresse eller pr. Fax - i hvert tilfælde med en gyldig underskrift fra køberen.\n9.3 Køber kan kun hævde en ret til retention, hvis den er baseret på det samme kontraktforhold. Han har kun ret til modregning, hvis vi har anerkendt modkravet, eller hvis det er lovligt fastslået. Betalinger til ansatte eller repræsentanter er kun gyldige, hvis de har fuldmagt til at modtage betalinger.\n9.4 Hvis der efter kontraktens indgåelse kendes omstændigheder, der giver anledning til alvorlig tvivl om købers solvens (f.eks. Misligholdelse af betaling, ikke-rettidig indløsning af veksler / checks), har vi ret til at nægte den levering og service, der påhviler os, indtil vederlaget er tilvejebragt af køberen .\n9.5 Hvis køberen er i restance med betalingen af en faktura, forfalder alle hans forpligtelser straks. Manglende betaling opstår, når kravene forfalder uden behov for en meddelelse om misligholdelse (påmindelse).\n10. Juridisk sted og juridisk gyldighed\n10.1 Juridisk sted og opfyldelse for alle krav fra kontraktforholdet er Mülheim an der Ruhr.\n10.2 Forbundsrepublikken Tysklands lov gælder. Anvendelsen af De Forenede Nationers konvention om internationalt salg af varer (CISG) er udelukket.\n10.3 Vi forbeholder os ret til at sikre de krav, der er et resultat af forretningsforholdet med kreditforsikring, og at give forsikringsselskabet de kundedata, der er nødvendige for dette.\n10.4 Hvis nogen af disse betingelser - uanset årsag - ikke finder anvendelse, påvirker dette ikke gyldigheden af de resterende betingelser.\nMülheim an der Ruhr, som den 19. oktober. 2020


FNs handikapkonvention - For arkitekter og arkitektvirksomheder|Danske Arkitektvirksomheder | Brancheorganisation\nFNs handikapkonvention - For arkitekter og arkitektvirksomheder\nHer finder du de punkter fra FNs handikapkonvention, der har betydninger for arkitektfagets udøvelse indenfor planlægning, byggeri og design.\nDer er kun medtaget artikler med direkte betydning for arkitekter og i artiklerne er kun fremhævet de dele der relaterer til arkitektfaget.\nArtikel 2. Definitioner\nDer findes definitioner af følgende begreber:\nUniverselt design og inkluderende design\nArtikel 3. Generelle principper\nKonventionens otte grundlæggende principper er:\nRespekt for værdighed, ret til selvbestemmelse og uafhængighed\nFuld og effektiv deltagelse i samfundslivet\nRespekt for forskelle og accept af handicap som en del af menneskelig diversitet og humanitet\nRespekt for de voksende evner, som børn med handicap udvikler, og for deres ret til at bevare deres identitet.\nDisse principper er på en gang målsætninger for konventionen og fortolkningsbidrag til forståelsen af alle konventionens regler.\nArtikel 4. Generelle forpligtelser\nBestemmelsen indeholder en række særlig vigtige pligter, som de ratificerende landes regeringer har påtaget sig med henblik på konventionens gennemførelse af, bl.a. ved brug af midler som: Lovgivning, administrative foranstaltninger, programmer, fjerne enhver diskrimination på grund af handicap, fremme af universelt design, brug af tilgængelig information, høring og inddragelse af handicaporganisationerne og princippet om progressiv opfyldelse vedrørende de økonomiske, sociale og kulturelle rettigheder, jf. artikel 4, stk. 2.\nMedens de borgerlige og politiske rettigheder skal opfyldes straks ved konventionens ratifikation uden nogen form for overgangsbestemmelser, skal de økonomiske, sociale og kulturelle rettigheder kun opfyldes hen ad vejen, men dog progressivt til det yderste af landets til rådighed værende ressourcer (”to the maximum of its available resources”).\nArtikel 9. Tilgængelighed\nReglen pålægger regeringerne, at træffe passende foranstaltninger for at sikre mennesker med handicap tilgængelighed på lige fod med andre til de fysiske omgivelser, transportmidler, information og kommunikation.\nArtikel 19. En selvstændig tilværelse og inklusion i samfundet\nMennesker med handicap har ret til, på lige fod med andre, at leve i samfundet med de samme valgmuligheder som andre. Dette indebærer bl.a. ret til frit at vælge opholdssted, hvor og sammen med hvem man ønsker at bo, uden pligt til at tage ophold i en bestemt boform.\nArtikel 20. Personlig mobilitet\nDer skal træffes effektive foranstaltninger for at sikre personlig mobilitet og størst mulig uafhængighed for mennesker med handicap, bl.a. ved mobilitetsfremmende foranstaltninger til en overkommelig pris, bevægelseshjælpemidler af god kvalitet og tilbud om mobilitetstræning.\nArtikel 24. Uddannelse\nBørn med handicap har ret til uddannelse. Der skal findes et inkluderende uddannelsessystem på alle niveauer og adgang til livslang læring.\nMennesker med handicap må ikke på grund af handicap udelukkes fra det almindelige uddannelsessystem og børn med handicap må ej heller udelukkes fra vederlagsfri, tvungen grundskole. Der skal foretages rimelig tilpasning efter den enkeltes behov.\nMennesker med handicap skal bringes i stand til at tilegne sig menneskelige og sociale færdigheder, der gør dem egnede til fuld og lige deltagelse både i uddannelsen og i livet som samfundsborger.\nMennesker med handicap skal, på lige fod med andre, være i stand til at gøre brug af almindelig videregående skoleuddannelse, erhvervsuddannelse, voksenundervisning og livslang læring uden diskrimination.\nArtikel 26. Habilitering og rehabilitering\nDer skal træffes effektive og egnede foranstaltninger til at gøre mennesker med handicap i stand til at opnå og bevare størst mulig uafhængighed, fuld fysisk, mental, social og arbejdsmæssig selvstændighed og fuld deltagelse og inklusion i alle livets aspekter.\nMennesker med handicap har ret til at arbejde på lige fod med andre og til at opnå en levevej ved arbejde efter eget valg på et rummeligt arbejdsmarked, i et arbejdsmiljø der er åbent, inkluderende og tilgængeligt for mennesker med handicap.\nDer skal træffes egnede foranstaltninger til;\nat forbyde diskrimination på grund af handicap mht. anliggender vedrørende enhver form for beskæftigelse, herunder ansættelsesvilkår, rekruttering, ansættelse, fortsat beskæftigelse, avancement samt sikre og sunde arbejdsforhold\nat sikre, at mennesker med handicap kan udøve deres arbejdsmarkeds- og fagforeningsrettigheder på lige fod med andre\nat fremme selvbeskæftigelse, kooperativer og etablering af egen virksomhed\nat ansætte mennesker med handicap i det offentlige og fremme deres beskæftigelse i den private sektor ved egnede foranstaltninger bl.a. positiv særbehandling og tilskud m.m.\nat sikre rimelig tilpasning af arbejdspladsen og\nat fremme, at mennesker med handicap erhverver joberfaring på et åbent arbejdsmarked.\nArtikel 28. Tilfredsstillende levestandard\nMennesker med handicap har ret til en tilfredsstillende levestandard for dem selv og deres familie, herunder til fyldestgørende ernæring, beklædning og bolig samt til en stadig forbedring af deres levestandard uden diskrimination på grund af handicap.\nMennesker med handicap har også ret til social beskyttelse, rent vand, hjælpemidler, handicapkompensation til en overkommelig pris, adgang til offentlige boligprogrammer, sociale beskyttelsesprogrammer og fattigdomsbekæmpelse.\nArtikel 29. Deltage i det politiske og offentlige liv\nRegeringen skal garantere mennesker med handicap deres politiske rettigheder og mulighed for at gøre brug af dem på lige fod med andre og sørge for;\nat de kan afgive deres stemme og stille op til valg\nat valgregler, procedurer og valgmateriale er egnet og tilgængeligt, let at forstå og benytte\nat beskytte deres adgang til hemmelig stemmeafgivelse\nat deltage effektivt og fuldt ud i det offentlige liv, herunder i politiske parter og organisationer af mennesker med handicap.\nArtikel 30. Deltagelse i det kulturelle liv, fritidsliv og sport\nMennesker med handicap har ret til på lige fod med andre at deltage i det kulturelle liv. Der skal træffes egnede foranstaltninger til at sikre, at mennesker med handicap får adgang til:\nkulturstof i en tilgængelig form\nTV-programmer, film, teaterforestillinger og andre kulturelle aktiviteter i en tilgængelig form, og\ntil kultursteder som teatre, museer, biografer, biblioteker og turistmål samt så vidt muligt også til monumenter og steder af national kulturel betydning\nMennesker med handicap skal have mulighed for, på lige fod med andre, at deltage i fritidsliv, sport og rekreative aktiviteter, herunder idræt på alle niveauer og handicapidræt.\nBørn med handicap skal have lige adgang til at deltage i leg, rekreative aktiviteter, fritidsliv og sport også i skolen.\nArtikel 31. Statistik og dataindsamling\nDer skal indsamles relevant viden - statistiske og videnskabelige data - med henblik på at formulere og gennemføre handlingsplaner til gennemførelse af denne konvention.\nArtikel 32. Internationalt samarbejde\nInternationalt samarbejde har betydning for fremme og støtte til den nationale indsats for opfyldelse af konventionens formål og delmål.\nInternationale afviklingsprogrammer skal inkludere og være tilgængelige for mennesker med handicap.


25 år i samme klub: Italiensk fodboldlegende stopper karrieren\nOnsdag D. 3. MAJ 2017 KL. 16:22\nEn af fodboldens største klublegender gennem tiden, Francesco Totti, kommer til at lægge støvlerne på hylden efter denne sæson.\nDet har AS Romas nye sportsdirektør, Monchi, bekræftet på sit første pressemøde i klubben. Det skriver Football Italia.\n»Når det kommer til Totti, så vidste jeg allerede før, jeg tog jobbet, at der lå en aftale mellem ham og klubben om, at dette vil være hans sidste år som spiller, og at han så vil starte som direktør,« siger Monchi ifølge mediet uden at bekræfte, hvad Tottis rolle præcist kommer til at være.\nFrancesco Totti er en af de tilbageværende klublegender i fodboldens verden, da Roma er den eneste klub, den tidligere italienske landsholdsspiller nogensinde har spillet for. 40-årige Totti kom til klubben i en alder af 15 år og har siden opnået heltestatus i klubben. Han har spillet 616 kampe for AS Roma.\nFrank de Boer: Eriksen har niveau til Barcelona\nMonchi, det netop er kommet til klubben fra Sevilla, kommer også til at associere sig tæt med den 40-årige angriber, som han mener 'er Roma'.\n»Jeg vil have, at Totti lærer mig, hvad Roma handler om. Hvis jeg kan lære bare en procent af det, han gør, er jeg tilfreds,« siger Monchi ifølge AS Romas engelske Twitter-profil.\nFrancesco Totti var en del af det italienske landshold, der vandt VM i 2006. Derudover har han nydt ét italiensk mesterskab med hjerteklubben i 2001, mens han har vundet den italienske pokalturnering i både 2007 og 2008.\nTilbage ved EM i 2004 trak Totti store overskrifter efter italienernes puljekamp mod Danmark. Her serverede han en spytklat i hovedet på Christian Poulsen, hvorefter han fik øgenavnet 'Snotti'.\nSom den italienske charlatans alder er skredet frem, er hans rolle på banen blevet mindre, men han var angiveligt klar på at tage en sæson mere i Romas mørkerøde farver. Det er dog blevet til to scoringer i denne sæson.\nRomas sæson slutter den 28. maj i en hjemmekamp mod Genoa, hvor klubben med overvejende sandsynlighed kæmper om andenpladsen i Serie A og dermed direkte kvalifikation til Champions League. Men kampen vil utvivlsomt blive husket for Tottis sidste fodspor på græstæppet inde i Stadio Olimpico.


Ivan Larsen (th) og Ove Carlsen (tv) er i dag verdens længstlevende viede homoseksuele par.\nLæs også Regnbuen fylder i butikkerne, men det er ikke godt nok\n- Det var ikke noget svært valg. Det var lige det, jeg gerne ville. Jeg har fået min dødstrussel og kastet sten ind ad vinduerne, men aldrig fortrudt det. Jeg har altid været lykkelig for, vi ikke har behøvet at skjule eller lyve over for omverden, siger Ivan Larsen.\nLæs også Ahmads familie mener, at han vil brænde i helvede: Nu tester han tabuerne\nLæs også Ordbog til Pride-ugen: Hvad betyder non-binær, transkønnet og transfeminin?\nDerfor var de inviteret til 30 års jubilæumsvielser for homoseksuelle på Københavns Rådhus fredag, hvor de så fem par blive viet, enkelte af overborgmester Frank Jensen (S).\nI 1989 fik det første homoseksuelle par papir på hinanden på Københavns Rådhus.\nI 2010 fik homoseksuelle par mulighed for at adoptere på lige fod med heteroseksuelle par.\nI 2012 blev det første homoseksuelle par viet i kirken.\nI 2015 svarede 90 pct. af danskerne, at homoseksuelle skal have de samme\nrettigheder som heteroseksuelle – EU-gennemsnittet var 70 pct.\nI 2019 får København får samlet politik for ligebehandling af LGBTI+ personer.\nI 2021 er København vært for WorldPride.\nLæs også Pride med nyt tiltag: Vi vil ikke have stive polterabend-folk med\nI denne uge finder den 23. udgave af Copenhagen Pride til, og i 2021 er København vært for World Pride, hvor hovedstaden vil komme i det internationale søgelys for mangfoldighed.\nLæs også Forening for støtte til transkønnede børn går forrest i Copenhagen Pride